b'\n_START_ARTICLE_\nThomas Gold\n_START_SECTION_\n\xc5\xbdivljenje in delo\n_START_PARAGRAPH_\nGold je \xc5\xa1tudiral na Univerzi v Cambridgeu. Delal je na Univerzi Cornell v Ithaci. Skupaj z Bondijem in Hoylom je leta 1948 izdelal stacionarni model ali model mirujo\xc4\x8dega stanja Vesolja. Teorija je predpostavljala, da je Vesolje homogeno, snov v njem pa neprestano nastaja s \xc5\xa1irjenjem Vesolja. Ve\xc4\x8dina kozmologov jo zavra\xc4\x8da, \xc5\xa1e posebej od odkritja kozmi\xc4\x8dnega mikrovalovnega prasevanja ozadja._NEWLINE_Kmalu po odkritju pulzarjev leta 1968 je razvil tudi sprejeto razlago pulzarjev kot vrte\xc4\x8dih se nevtronskih zvezd z mo\xc4\x8dnimi magnetnimi polji._NEWLINE_Vpeljal je pojem magnetosfere za magnetno polje Zemlje.'